Kartöflur passa með öllu og bragðast alls ekki illa Bergrún Anna Birkisdóttir frá Brekku í Þykkvabæ sigraði í söngkeppninni Blítt og létt í Menntaskólanum að Laugarvatni sem haldin var á dögunum . Bergrún Anna söng Adele-lagið All I Ask og viðurkennir hér að neðan að hún væri alveg til í að upplifa að vera Adele í einn dag og syngja fyrir framan mörg þúsund manns . Fullt nafn : Bergrún Anna Birkisdóttir . Fæðingardagur , ár og staður : 19. desember 2001 á Selfossi . Fjölskylduhagir : Móðir mín er Brynja Rúnarsdóttir og faðir minn er Birkir Ármannsson . Ég á síðan tvær systur þær Glódísi Margréti og Bjarnveigu Björk og tvo bræður , þá Guðmund Gunnar og Birki Hreim . Ég er næst yngst í þessum systkinahóp . Menntun : Ég er á lokaári í Menntaskólanum að Laugarvatni . Atvinna : Ég er í vinnu á dvalarheimilinu Lundi á Hellu . Besta bók sem þú hefur lesið : Damaged eftir Cathy Glass . Uppáhalds sjónvarpsþáttur : Það eru þættirnir Gilmore Girls . Ég man eftir því þegar ég var yngri og þeir hétu Mæðgur á rúv , það eru svona mín fyrstu kynni af þáttunum . Hvaða bíómynd getur þú horft á aftur og aftur : Ég fæ aldrei nóg af Vesalingunum . Te eða kaffi : Þetta er erfitt val en ég held ég velji kaffi . Uppáhalds árstími : Ég er rosalega mikil kuldaskræfa svo mér líður best á sumrin . Besta líkamsræktin : Líkamsræktin í Þykkvabæ er lítil og krúttleg . Hvaða rétt ertu best að elda : Litlu frændsystkini mín segja mér að beikonpastað mitt sé svakalega gott . Við hvað ertu hrædd : Ég hef alltaf átt erfitt með að labba ein úti í myrkri . Klukkan hvað ferðu á fætur : Á virkum dögum fer ég fram úr í kringum 07:40 , hefði þó ekkert á móti því að sofa til 10 alla daga . Hvað gerir þú til að slaka á : Kem mér vel fyrir upp í sófa með hundinum mínum og horfi á einhverja kvikmynd . Hvað finnst þér vanmetið : Kartöflur , þær passa með öllu og bragðast alls ekki illa . En ofmetið : Ég er ekki mikill aðdáandi af snjó . Hvaða lag kemur þér alltaf í stuð : I Will Survive með Gloria Gaynor . Besta lyktin : Lyktin sem fylgir jólunum . Bað eða sturta : Eftir langan dag er mjög kósý að fara í heitt bað . Leiðinlegasta húsverkið : Mér hefur alltaf fundist dálítið strembið að ryksuga undir rúmum . Besta ráð sem þér hefur verið gefið : Að muna eftir því að draga djúpt andann . Nátthrafn eða morgunhani : Mér hefur alltaf fundist mjög gott að sofa út . Fallegasti staður sem þú hefur komið á : Upp með á heima þar sem maður sér allan fjallahringinn . Hvað fer mest í taugarnar á þér : Fólk sem sér alltaf það neikvæða í hlutunum . Neyðarlegasta atvik sem þú hefur lent í : Það var mjög óþægilegt þegar ég labbaði inn í vitlausa stofu þegar ég var nýbyrjuð í skólanum . Hvað ætlaðir þú að verða þegar þú yrðir stór : Mig dreymdi alltaf um að verða söngkona . Fyndnasta manneskja þú veist um : Bjarnveig systir mín , ég er þó ekki að hlægja með henni heldur að henni . Ef þú fengir að vera einhver annar í einn dag hver þá : Ég væri alveg til í að upplifa að vera Adele í einn dag og syngja fyrir framan mörg þúsund manns . Hvaða samfélagsmiðil notar þú mest : Annað hvort Snapchat eða Instagram . Ef þú værir alvaldur í einn dag : Ég myndi breyta menntaskólakerfinu aftur í fjögur ár . Eitthvað sem fæstir vita um þig : Þegar ég var yngri vildi ég lengi vel vera alveg eins og frændi minn , þannig að í langan tíma var ég stuttklippt . Mesta afrek í lífinu : Ég stofnaði hljómsveitina Korriró með systrum mínum . Ef þú mættir ferðast fram eða aftur í tímann , hvert myndir þú þá fara : Ég væri alveg til í að kíkja á áttunda áratuginn til þess að upplifa tískuna og tónlistina sem átti sér stað þá . Lífsmottó : Anda inn og út . Hvað ætlar þú að gera um helgina : Ég stefni á að hafa það kósý heima í Þykkvabæ .